Oscar Pistorius het nie vir Reeva gesien nie - Maroela Media
Oscar Pistorius het nie vir Reeva gesien nie
Die moordbeskuldigde Oscar Pistorius het Donderdag daarop aangedring dat hy nie gesien het dat Reeva Steenkamp uit die bed klim, oomblikke voordat hy haar doodgeskiet het nie.
"Ek het nie geweet hoe sy opgestaan het nie," het Pistorius aan die Pretoriase hooggeregshof gesê. "Ek weet nie wanneer sy opgestaan het nie."
Volgens Pistorius was sy rug na die "pikdonker" kamer gedraai nadat hy 'n waaier in die huis in gebring het en sy gordyne, wat spesiaal gemaak is om geen lig deur te laat nie, toegetrek het.
Staatsaanklaer Gerrie Nel wou weet hoe Pistorius 'n denimbroek van Steenkamp in die donker op die vloer kon sien lê, maar nie vir haar nie. Die atleet het vroeër gesê hy wou 'n denimbroek oor 'n liggie in die kamer gooi. Pistorius het verduidelik dit is 'n LED-liggie van 'n versterker in sy kamer. Net voordat hy die broek oor die versterker kon gooi, het hy die geluid gehoor en, in sy weergawe, sy vuurwapen gegryp, en vier skote deur die toiletdeur gevuur. Hy het gesê hy het nie bedoel om enigiemand te skiet nie. Hy het later besef drie van die skote het Steenkamp getref.
Pistorius het egter aangevoer dat hy nie kan onthou dat hy vier skote geskiet het nie. Hy hou vol Steenkamp se dood was 'n ongeluk.
"Onthou ek dat ek vier skote deur die deur geskiet het? Nee, ek doen nie… Ek onthou ek het die sneller getrek en rondes het deur die deur gegaan," het hy gesê. "Ek het nie bedoel om die sneller te trek nie, so in daardie sin was dit 'n ongeluk."
Hy het vroeër gesê hy weet nie hoe 'n vriend se vuurwapen in 'n restaurant afgegaan het nie. Hy voer aan sy vinger was nie op die sneller nie. Klik hier om meer te lees. –SAPA
Video: Kriekplaag in Wes-Kaap
Video: DA kap ANC met nuwe TV-advertensie
Melani · 6 jare gelede
Ek stem 100% met jou saam. Hy weet wat die waarheid is en hy is nie mans genoeg om pa te staan vir sy dade nie. In my oë is hy 'n lafaard wat dink hy kan die wêreld reg skiet. Hy verdien lewenslange tronkstraf.
Anneke · 6 jare gelede
HY LIEG…! Ek stem saam met Annareen…
Jaloers/is n verterende siekte. Ek wil net ook byvoeg, dit vat n MAN om aanspreeklikheid te aanvaar vir sy dade. Oscar, is jy daardie MAN ?